tomron87/hebrew-wikipedia-sentences-corpus huggingface dataset:
בשנים האחרונות עומד בראש המכון פרופ' עוזי רבי.
המכון להיסטוריה ופילוסופיה של המדעים והרעיונות ע"ש כהן (בפקולטה למדעי הרוח) – המכון הוקם בשנת 1983 על ידי פרופ' יהודה אלקנה ופרופ' עמוס פונקנשטיין, והוא עוסק במחקר ובלימודים לתארים מתקדמים בתחומי היסטוריה של המדע, פילוסופיה של המדע והיסטוריה ופילוסופיה של הרעיונות, כגון פילוסופיה של המשפט ופילוסופיה של הדת.
המכון לחקר האינטרנט (בפקולטה למדעי החברה) – מטרת המכון היא לחקור את מהפכת המידע בפרט והשלכותיה בכלל, הבנת תהליכיה וצפיית עתידה, בדגש על השפעת האינטרנט על החברה הישראלית.
מכון חיים הרצוג לתקשורת חברה ופוליטיקה (בפקולטה למדעי החברה) – המכון הוקם בשנת 2002, כדי לעסוק במחקר אקדמי בזיקה, בקשר ובהשפעות ההדדיות שבין התקשורת לבין החברה והפוליטיקה.
מרכז על ע"ש צגלה למחקר בינתחומי של המשפט (בפקולטה למשפטים) – מרכז מחקר המארגן ומממן כנסים בין-לאומיים, סימפוזיונים וסדנאות, עורך ומוציא לאור כתב עת בשפה האנגלית העוסק במחקר משפטי בינתחומי, ומעניק מלגות קיום לחוקרים בראשית דרכם האקדמית, ופרסים לכתיבה אקדמית מצטיינת.
מרכז מינרבה לזכויות האדם (בפקולטה למשפטים) – המרכז הוקם בשנת 1997, כמרכז משותף לפקולטות למשפטים של אוניברסיטת תל אביב ושל האוניברסיטה העברית בירושלים.
מטרות המרכז הן לעודד ולקדם את המחקר על זכויות אדם בישראל, בתחום החקר המשפטי ובתחומי ידע נוספים תוך הדגשת יחסי הגומלין בין תחומים אלה, וכן להבטיח כי נושא ההגנה ומימוש זכויות האדם יישאר במוקד העניין הציבורי והאקדמי.
המרכז לחקר הביולוגיה של הסרטן (בפקולטות למדעי החיים ולרפואה) – המרכז הוקם בשנת 1979, כמסגרת עבודה משותפת של חוקרים מהפקולטות למדעי החיים ולרפואה בקמפוס.
מטרתו העיקרית של המרכז היא לקדם את חקר הסרטן באוניברסיטה, על ידי עריכת כנסים והענקת מענקי מחקר לחוקרים בתחום.
מרכז תמי שטינמץ למחקרי שלום (בפקולטה למדעי הרוח) – המרכז הוקם בשנת 1992. מטרתו הייתה לקדם את המחקר והחשיבה השיטתית בנושאים הנוגעים לתהליכי עשיית שלום ופתרון סכסוכים, תוך שימת דגש מיוחד על הקונפליקט הישראלי־ערבי.
פרויקט הדגל של המרכז היה "מדד השלום", המאתר באמצעות סקרים מגמות בדעת הקהל בישראל בהקשר לתהליך השלום.
בדצמבר 2019 הודיעה האוניברסיטה על סגירתו של המרכז.
המכון לדיפלומטיה ושיתוף פעולה אזורי (בפקולטה למדעי החברה) – המכון הוקם בשנת 2002, בשיתוף פעולה בין האוניברסיטה למרכז פרס לשלום.
המכון עוסק במחקר ובעיון בנושאי הדיפלומטיה ושיתוף הפעולה האזורי.
הספרייה המרכזית ע"ש סוראסקי – עיקר האוסף עוסק במדעי הרוח ובאמנות
הספרייה למדעי החברה ולניהול ע"ש ברנדר מוס
הספרייה למדעי החיים ולרפואה ע"ש גיטר-סמולרש
הספרייה למדעים מדויקים ולהנדסה ע"ש ניימן
הספרייה למשפטים ע"ש דוד י.
באוניברסיטה ספריות מחלקתיות המתמקדות במוזיקה, אדריכלות, גאוגרפיה, עבודה סוציאלית ועוד.
ספריית בית הספר לאדריכלות ע"ש דוד עזריאלי
ספריית בית הספר לעבודה סוציאלית ע"ש בוב שאפל
ספריית החוג לגאוגרפיה וסביבת האדם ע"ש מיכה גרונית
ספריית מרכז משה דיין ללימודי המזרח התיכון ואפריקה
אוספים מיוחדים נמצאים במרכז התיעוד האירופי, בספריית וינר לחקר התקופה הנאצית והשואה ובמכון לחקר האנטישמיות והגזענות בימינו ע"ש סטפן רוס
הדקאנט להצלחת הסטודנטים והסטודנטיות – מדורי הדקאנט ממוקדים בטובת הסטודנטים ובדאגה לרווחתם ולהצלחתם, ומעניקים להם תמיכה לאורך כל תקופת הלימודים במישור האקדמי, המקצועי והחברתי.
בדקאנט שמונה מדורים: המרכז לייעוץ לימודי תעסוקתי ואבחון לקויות למידה, המדור לסיוע כלכלי, המדור לקידום סטודנטים וסטודנטיות, השפעה חברתית, המרכז לפיתוח קריירה, השירות הפסיכולוגי, המדור לקשרי סטודנטים-דקאנט ומדור התמדה וייעוץ פקולטטי.
הדקאנט לחדשנות בלמידה ובהוראה – בשנת 2020 הקימה הנהלת האוניברסיטה את הדקנאט לחדשנות בהוראה ובלמידה המאגד תחתיו את שלוש היחידות המתמחות בלמידה חדשנית: Virtual TAU, TAU On-line והיחידה לקידום הוראה.
איגוד היחידות בא מתוך ראיית החשיבות בלמידה חדשנית המשלבת אמצעים דיגיטליים לשיפור ההוראה והלמידה.
היחידה ללימודי שפות – היחידה היא חלק מהפקולטה למדעי הרוח, והיא מציעה קורסים במגוון שפות, הן קורסים אקדמיים והן קורסים לציבור הרחב.
היחידה לנוער שוחר מדע ע"ש דב לאוטמן – היחידה היא חלק מבית הספר לחינוך, והיא מציעה מדי שנה ומדי חופשת קיץ מגוון סדנאות וקורסים בתחומי מדע ודעת שונים, ביניהם: פיזיקה, מתמטיקה, מחשבים, רפואה ועוד.
הסדנאות והקורסים מיועדים לבני נוער העולים לכיתות ה'–י"ב המעוניינים להעשיר את ידיעותיהם ולהעמיקן.
בשנת 2009 נקראה היחידה על-שמו של דב לאוטמן.
"אוניברסיטת תל אביב לנוער" היא אחד מהמפעלים של היחידה ובו לומדים כ-600 תלמידי חטיבת ביניים ותיכון קורסים אקדמיים.
אוניברסיטת תל אביב לנוער מפעילה מספר תוכניות לתלמידים מחוננים ומצטיינים בשיתוף פעולה עם מרכז מדעני העתיד.
בשנת 2013 הפכה אוניברסיטת תל אביב לאחת המפעילים של התוכנית נבחרות ישראל במדעים, והיא אחראית על המיון לתוכנית זו.
הגן הבוטני ע"ש יהודה נפתלי – גנים בוטניים המכילים מדגם מייצג של צמחיית ארץ ישראל והעולם.
הגנים ממוקמים מול הקמפוס, לצד הטלוויזיה החינוכית.
הגן למחקר זואולוגי ע"ש א.
מאיר סיגלס – הגן למחקר זואולוגי ע"ש א.
מאיר סיגלס משמש כמרכז פעיל וייחודי של מחקר ושמירת טבע, ומשתרע על שטח ירוק של כ-30 דונם.
הגן ממוקם ברחוב קלאוזנר ברמת-אביב.
הוא מאכלס כ־40 מיני יונקים, כ־100 מיני עופות וכ־80 מיני זוחלים ודו-חיים, המייצגים את הפאונה המגוונת של ארץ ישראל.
מוזיאון הטבע ע"ש שטיינהרדט – המוזיאון הראשון בישראל להיסטוריה של הטבע, ומאפשר גישה חופשית לאוספי הטבע של האוניברסיטה, המכילים כ-5 מיליון פריטים, המתעדים את עולם החי והצומח של אזורנו לאורך אלפי שנים.
הגלריה האוניברסיטאית לאמנות ע"ש גניה שרייבר – הגלריה האוניברסיטאית מנוהלת על ידי הפקולטה לאמנויות וממוקמת בכיכר אנטין.
לצד הגלריה קיים גן הפסלים ע"ש לוי ופורטונה אשכנזי.
בית הכנסת והמרכז למורשת היהדות ע"ש צימבליסטה – המרכז הוקם בשנת 1998, במטרה להביא להבנה ולקירוב לבבות בין הזרמים היהודיים הדתיים השונים ובין חילונים לדתיים.
המרכז ממוקם במרכז הקמפוס, בסמוך לאתר ההנצחה לחללי מערכות ישראל.
אולם סמולרש – האודיטוריום הגדול באוניברסיטה, המכיל מעל 1,000 מקומות ישיבה, ומשמש לעריכת אירועים וכנסים של האוניברסיטה ושל גורמים חיצוניים.
האודיטוריום הוקם בראשית המאה ה-21, והוא ממוקם בצדו המזרחי של הקמפוס.
מצפה הכוכבים על שם וייז במצפה רמון – זהו מצפה הכוכבים הגדול בישראל, שהוקם על ידי האוניברסיטה בשנת 1971 ומופעל מאז על ידיה.
אל בית הספר לרפואה ע"ש סאקלר מסונפים בתי חולים אוניברסיטאיים, בהם: המרכז הרפואי וולפסון, המרכז הרפואי ע"ש חיים שיבא – תל השומר, המרכז הרפואי תל אביב, מרכז שניידר לרפואת ילדים בישראל, המרכז הרפואי אסף הרופא, בית החולים מאיר, המרכז הרפואי רבין ובית החולים שמואל הרופא.
מרכז העיר – המרכז לחקר העיר והעירוניות – היא יחידת מחקר באוניברסיטה הפועלת במסגרת בית הספר לאדריכלות, הפקולטה למשפטים, החוג לגאוגרפיה וסביבת האדם, והמחלקה להנדסת תעשייה באוניברסיטה עבור המחקר העירוני.
אוניברסיטת תל אביב מקדמת גישה בינתחומית בלימודים ובמחקר ומעודדת חוקרים מתחומים שונים לשיתופי פעולה מחקריים.
בין המוסדות המחקריים המאגדים חוקרים מפקולטות שונות:
בית הספר סגול למדעי המוח – בית הספר סגול למדעי המוח נפתח באוניברסיטת תל אביב בשנת הלימודים תשע"א.
בית הספר מלווה את הסטודנטים משלב התואר הראשון המיועד למצטיינים, דרך תוכניות לתואר מוסמך ועד לדוקטורט.
המרצים והחוקרים בתחום מגיעים משבע פקולטות שונות: מדעי החיים, מדעי החברה, רפואה, הנדסה, מדעים מדויקים, מדעי הרוח ואמנויות
בית הספר ללימודי הסביבה ע"ש פורטר – בית הספר הוקם בשנת 2000. כמרכז אקדמי למחקר ולהוראה רב תחומיים בנושאי סביבה, משקף בית הספר את חשיבותה של גישה מקיפה ובינתחומית להתמודדות עם האתגרים הסביבתיים המקיפים אותנו, ועובד בשיתוף פעולה עם יותר ממאה חוקרים מתחומים שונים.
המרכז לננו-מדע וננו-טכנולוגיה – המרכז הוקם באוניברסיטת תל אביב כמסגרת בינתחומית לפעילותן של הפקולטות להנדסה, מדעים מדויקים, מדעי החיים ורפואה, מתוך רצון ליצור "תרבות ננו" בינתחומית, המיישמת את הפיתוחים החדשניים במגוון תחומי החיים.
במרכז פועלות שמונה מעבדות מתחומי ידע שונים וגרעין רחב יותר של כחמישים קבוצות מחקר בהן לוקחים חלק חוקרים מתחומי התמחות משלימים.
מדעי הנתונים ו-AI – מרכז מדעי הנתונים ובינה מלאכותית של אוניברסיטת תל אביב מציע תוכניות לימודים במדעי הנתונים ובינה מלאכותית לסטודנטים וסטודנטיות מהפקולטות למדעי החיים, מדעי החברה, מדעי הרוח, אומנויות ומשפטים.
ספרא לביואינפורמטיקה – המרכז נועד לפתח מצוינות בתחום המחקר הבינתחומי בתחום הביו-אינפורמטיקה, ולהעמיד דור מדענים חדש שייענה על אתגרי המאה ה-21 במדעי החיים.
בתוכניות הלימוד לוקחים חלק תלמידים וחוקרים העוסקים בביואינפורמטיקה במסגרת תחומים שונים.
המרכז לאנרגיה מתחדשת – 55 קבוצות מחקר בתחום האנרגיה המתחדשת, המונות מעל 300 חוקרים, פועלות בשבע פקולטות: מדעים מדויקים, הנדסה, מדעי החיים, ניהול, משפטים, מדעי החברה ומדעי הרוח, וכן בבית הספר ללימודי הסביבה ע"ש פורטר.
לימודי סייבר – תוכנית בינתחומית המשלבת קורסים משש פקולטות: מדעים מדויקים, הנדסה, ניהול, משפטים, מדעי הרוח ומדעי החברה, ומאפשרת ללמוד קבוצת קורסים במסגרת הלימודים לתואר במדעי הרוח, במדעי החברה ובמשפטים.
תוכנית "שאר רוח" (בשנת תשפ"א ולפני: "כלים שלובים") – מאפשרת לתלמידי הפקולטות לרפואה, מדעים מדויקים, מדעי החיים והנדסה להיחשף אל תחומי הלימוד של הפקולטות למדעי הרוח, מדעי החברה, אמנויות, ניהול, משפטים וחינוך, ולהפך.
הסטודנטים משלבים קורסים מתחומים רחוקים מתחום הלימוד המרכזי שלהם כחלק מלימודי התואר הראשון.
לימודים דו-חוגיים – מסלול של לימודים דו-חוגיים מאפשר לשלב תחומי לימוד שונים, ולפעמים אף "מרוחקים" זה מזה.
כחלק מהתפיסה הרב-תחומית והבין-תחומית של אוניברסיטת תל אביב מוצעות גם תוכניות משולבות שנבנו במיוחד.
אוניברסיטת תל אביב מקיימת קשרים עם התעשייה לצורכי מחקר ופיתוח, השמה של בוגרים ובוגרות ושיתופי פעולה שונים.
מרכז היזמות – הוקם בשנת 2019 במטרה לאפשר לסטודנטים מכל התחומים לשלב לימודי יזמות בתואר האקדמי ולקדם יוזמות שונות באמצעות סדנאות, תחרויות, ליווי של מנטורים, ייעוץ אקדמי, פגישות והשתלבות במשרות בחברות עסקיות וארגונים ציבוריים וחברתיים.
רמות ליד אוניברסיטת תל אביב בע"מ – חברת מסחור הטכנולוגיות של אוניברסיטת תל אביב.
החברה, שהוקמה ב-1973 ונמצאת בבעלותה המלאה של האוניברסיטה, יוזמת, מובילה ומנהלת את העברת הטכנולוגיות הנוצרות במסגרת המחקר האקדמי ממעבדות האוניברסיטה אל התעשייה.
רמות מנהלת את כל פעילויות המסחור משלב ההגנה הפטנטית על המצאותיהם של חברי הסגל ותלמידי המחקר, ועד למתן רישיונות לגופים התעשייתיים הרלוונטיים.
רמות מתפקדת כממשק המקצועי בין התגליות המדעיות החדשניות והקהילה העסקית בתחומי פעילות מגוונים (מדעי החיים, רפואה, מדעים מדויקים, והנדסה).
פארק עתידים – פארק תעשייה השוכן בצפון מזרח תל אביב, בבעלותן של אוניברסיטת תל אביב ועיריית תל אביב-יפו.
הפארק משתרע על כ-80 דונמים ובו 11 בניינים ומגדלים שבהם כ-80 חברות המעסיקות כ-8,000 עובדים בתחומי ההייטק, הפיננסים, הבריאות, השירותים, הלייף סטייל ועוד.
כנס הסייבר השנתי – מדי שנה מתקיים באוניברסיטת תל אביב שבוע הסייבר השנתי.
את האירועים פוקדים אלפי אנשים מכל רחבי העולם, לצד מומחים, מקבלי החלטות, משקיעים, סטרטאפים, אנשי טכנולוגיה, אקדמאיים, סטודנטים, האקרים, טכנולוגיים ובכירי התעשייה.
בניין ברודקום – בשנת 2018 הושק מיזם ראשון מסוגו על ידי האוניברסיטה וחברת ברודקום, מובילה עולמית בתחום תכנון שבבי מעגלים משולבים לתעשיית התקשורת, בשיתוף עם עיריית תל אביב: הקמת בניין מו"פ של ברודקום בתוך הקמפוס, סמוך לפקולטה להנדסה.
כחלק מההסכם בין שני הארגונים, שליש משטח המבנה מוקדש לשימושה של הפקולטה להנדסה של אוניברסיטת תל אביב.
בתי חולים מסונפים לפקולטה לרפואה – לאוניברסיטת תל אביב מסונפים שבעה עשר בתי חולים ברחבי ישראל.
נוסף על כך שהם משמשים להוראה לתלמידי בית הספר לרפואה ובית הספר למקצועות הבריאות, מצויים בהם כמה מרכזי מחקר משותפים עם האוניברסיטה, בהם מרכז משותף בתחום הריפוי הגני במרכז הרפואי תל אביב ע"ש סוראסקי.
לאוניברסיטת תל אביב מספר חברות בת ותאגידים קשורים הממוקמים בתחומה.
החברה הכלכלית של אוניברסיטת תל אביב בע"מ – האוניברסיטה משתמשת בחברה זו, הנמצאת בבעלותה המלאה, כדי לבצע פעילויות שהיא, כמלכ"ר, אינה יכולה לבצע, דוגמת התקשרויות עסקיות עם גורמים חיצוניים והכנסת גורמים שיווקיים ומסחריים לשטח הקמפוס, תמורת תשלום.
מבקר המדינה מתח לא אחת ביקורת על כך שהאוניברסיטה (כמו גם אוניברסיטאות אחרות) אינה מאפשרת לו לבצע ביקורת בחברה הכלכלית, בטיעון שמדובר באישיות משפטית נפרדת שאינה כפופה לביקורתו, בה בשעה שיותר ויותר פעילויות בעלות משמעות כלכלית עבור האוניברסיטה מבוצעות באמצעות החברה הכלכלית.
הוצאת רמות ליד אוניברסיטת תל אביב בע"מ – נמצאת בבעלותה המלאה של האוניברסיטה, ומתמחה בהוצאה לאור של ספרי לימוד במדע, טכנולוגיה, מדעי החברה והרוח לילדים מגיל הגן ועד החטיבה העליונה, וכן בפרסום ספרי עיון ומחקר בתחומים אקדמיים.
ההוצאה לאור של אוניברסיטת תל אביב.
מרכז עלית לספורט באוניברסיטת תל אביב בע"מ – חברה בבעלותה המלאה של האוניברסיטה, הממוקמת ופועלת בצמוד לקמפוס.
החברה מציעה מתחם של מרכז כושר ובריכות שחייה, לרבות בריכת שחייה אולימפית, חוגי ספורט, מרכז להסמכות בספורט ובתנועה, וקייטנות ופעילויות קיץ.
להב פיתוח מנהלים בע"מ (חל"צ) – חברת בת בבעלות מלאה של האוניברסיטה, המציעה מגוון קורסים ותוכניות לימוד להכשרת והעצמת מנהלים, ואמורה להוות גשר בין העולם האקדמי לעולם העסקי והארגוני.
החברה הוקמה בשנת 1992 על בסיס "עמותת להב", הפועלת עוד משנת 1964. להב ממוקמת ופועלת בתחומי הפקולטה לניהול של האוניברסיטה.
עתידים חברה לתעשיות עתירות מדע בע"מ – חברה שהוקמה בשנת 1972 כמיזם משותף של האוניברסיטה ושל עיריית תל אביב.
החברה הקימה את קריית עתידים, שנועדה להיות קריה לתעשיות עתירות מדע.
בשנות האלפיים, מהווה "קריית עתידים", הנמצאת בצפונה של תל אביב, מתחם בו ממוקמות חברות מובילות מתחומי ההיי טק, התקשורת, הפיננסים והרפואה.
אגודת הידידים של אוניברסיטת תל אביב – עמותה הפועלת לצד האוניברסיטה ומלווה אותה מאז הקמתה.
האגודה עוסקת בשני הבטים של גיוס משאבים: "גיוס רוחני" – גיוס ושילוב מעגלי תמיכה ציבוריים ועסקיים, ו"גיוס חומרי" – גיוס כספים להשקעה במחקר, הוראה, מלגות ופיתוח הקמפוס.
אגודת הידידים מוכרת כמוסד ציבורי על ידי רשות המיסים בישראל ומאושרת לצורכי תרומות לפי סעיף 46 לפקודת מס הכנסה.
מועדון האוניברסיטה ע"ש מרסל גורדון – עמותה שמטרתה לקיים ולהפעיל מועדון חברים לסגל האקדמי של האוניברסיטה.
המועדון מהווה מקום מפגש חברתי ותרבותי לסגל, והוא מציע לחבריו פעילויות תרבות, כנסים וימי עיון.
המועדון ממוקם בתחומי הבית הירוק, הנמצא בסמוך לקמפוס האוניברסיטה.
אנו – מוזיאון העם היהודי (היה קרוי עד שנת 2021 מוזיאון בית התפוצות, המוזיאון לפזורה יהודית על שם נחום גולדמן) – המוזיאון, שהוקם בשנת 1978 והמאוגד כחברה לתועלת הציבור, אינו מצוי בבעלותה של האוניברסיטה, אך ממוקם בתחומה.
אוניברסיטת תל אביב מקדמת את קשריה הבין-לאומיים והשפעתה הגלובלית בדרכים שונות.
היא מקיימת שותפויות אסטרטגיות עם מוסדות בחו"ל כולל שיתופי פעולה עם אוניברסיטת נורת'ווסטרן, אוניברסיטת קולומביה, אוניברסיטת ניו יורק, אוניברסיטת לודוויג מקסימיליאן, אוניברסיטת מנצ'סטר, IIT מדרס, אוניברסיטת שנדונג ועוד.
התוכנית הבין-תחומית לתלמידים מצטיינים ע"ש עדי לאוטמן: תוכנית ארבע-שנתית לסטודנטים מצטיינים הלומדים לתואר שני ישיר, שאליה מתקבלים 15 סטודנטים מדי שנה.
מיועדת לתלמידים בעלי עניין בנושאים בין-תחומיים, ומטרתה לאפשר לתלמידים להתעמק בתחומי ידע שונים, להשוות בין המתודולוגיות שלהם ולהתמודד עם בעיות בין-תחומיות.
הקליניקות המשפטיות באוניברסיטת תל אביב פועלות לשינוי חברתי באמצעים משפטיים בתחומים שהמדינה, לדעת חברי הקליניקות, מגלה בהם אוזלת יד.
אוניברסיטה בעם: תוכנית להשכלת מבוגרים ונוער.
המשתתפים בתוכנית מגיעים לקמפוס האוניברסיטה פעם בשבוע למשך שני סמסטרים ולוקחים חלק באחד מחמישה קורסי מבוא: משפטים, רפואה, מנהל עסקים, תקשורת ופסיכולוגיה.
התוכנית הוקמה בשנת 2005 על ידי ד"ר עדי קול, שנבחרה בשנת 2013 לכנסת ה-19. בשנת 2014 הורחבה פעילות התוכנית לאוניברסיטת בן-גוריון בנגב, ל ולאוניברסיטת חיפה.
התוכנית לגילוי וקידום תלמידי בית ספר מצטיינים במתמטיקה: מאפשרת לבני נוער לסיים את לימודי התואר הראשון שלהם במתמטיקה (ולעיתים גם את הלימודים לתואר שני) יחד עם לימודיהם בבית הספר התיכון.
רבים מהתלמידים מסיימים במקביל ללימודיהם בתיכון שנת לימודים אקדמית אחת לפחות.
סדנת תל אביב למדע, טכנולוגיה וביטחון: סדרה מתמשכת של כנסים וימי עיון המוקדשים לתחומים שונים של מדע, טכנולוגיה וביטחון – בהקשר הישראלי והמזרח תיכוני.
תוכנית ללימודי האיחוד האירופי: תוכנית בת שנה אשר מתמקדת בהיבטים הפוליטיים, הכלכליים והחברתיים של אירופה בת זמננו.
התוכנית מאפשרת לעשות תואר שני בשיתוף עם אוניברסיטת היינריך היינה בדיסלדורף.
החל משנת 2002 החלה האוניברסיטה במגמה של פתיחת תוכניות חוץ-תקציביות, המכונות לעיתים תוכניות לימוד מיוחדות למנהלים ולבכירים.
התוכניות הן כולן לתואר שני ללא תזה, רובן מרוכזות לשנת לימודים אחת ולשני ימי לימוד מרוכזים בשבוע, וזאת על מנת להתאימן לסטודנטים העובדים במשרה מלאה.
תוכניות אלה אינן מהוות חלק ממסלול הלימודים הרגיל, דרישות הקבלה אליהן שונות במקצת, והן אינן מתוקצבות על ידי המועצה להשכלה גבוהה, דבר המאפשר לאוניברסיטה לגבות עליהן שכר לימוד הגבוה משמעותית משכר הלימוד הרגיל.
שכר הלימוד הממוצע בתוכניות אלה עומד על כ-40,000 ש"ח לשנה ולעיתים הוא אף גבוה הרבה יותר.
במקרים רבים משולם שכר הלימוד על ידי מקום עבודתם של הסטודנטים (תוך חיוב הסטודנטים במס הכנסה על הטבה זו).
לאוניברסיטה הייתה מגמה מוצהרת, שבאה לידי ביטוי בתוכנית האסטרטגית הרב-שנתית שלה משנת 2008, להגדיל את מספר תוכניות הלימוד החוץ-תקציביות ואת מספר הסטודנטים הלא מתוקצבים הלומדים בהן, וזאת על מנת להשתחרר מהמגבלות המוטלות על ידי ות"ת ולהגדיל את הכנסות האוניברסיטה.
מאז שנת 2011 האוניברסיטה אינה מוסיפה תוכניות חוץ-תקציביות, אולם נכון לשנת הלימודים תשע"ד הייתה אוניברסיטת תל אביב לאוניברסיטה שבה לומד המספר הרב ביותר של סטודנטים בתוכניות חוץ תקציביות עם כ-1,926 לומדים ב-17 תוכניות חוץ-תקציביות שונות.
תוכניות אלו מתקיימות בשבע מהפקולטות ובביה"ס לחינוך בהן ניתן למנות את התוכנית למנהל ומנהיגות בחינוך ואת התוכנית לניהול מצבי חירום ואסון.
המתנגדים למגמה זו טוענים, כי מדובר בצעד המוביל לכיוון של הפרטת האוניברסיטה ובהעדפת תוכניות אלו על פני מסלולי הלימוד המסורתיים.
באוניברסיטת תל אביב תוכניות מיוחדות ואירועים המיועדים לקהל הרחב, כמו גם מתן שירותים לציבור, בהם:
מוזיאון הטבע ע"ש שטיינהרדט שבו מוצגים יותר מחמישה וחצי מיליון פריטים של בעלי חיים וצמחים.
סדרת "לומדים בגילמן" – תוכנית העשרה בפקולטה למדעי הרוח הכוללת סדרות מיוחדות של הרצאות לצד השתלבות בקורסים מן התואר הראשון.
סדרת העשרה והשראה באמנויות – תוכנית העשרה בפקולטה לאמנויות הכוללת סדרות מיוחדות לצד השתלבות בקורסים מן התואר הראשון
סדרת הקונצרטים של בית הספר למוזיקה ע"ש בוכמן מהטה – מנוי לסדרות קונצרטים של תזמורת בית הספר למוזיקה, ובהם קונצרטים בניצוחו של מאסטרו זובין מהטה נשיא הכבוד של בית הספר
סדרת הרצאות בחסות הרקטור בצהרי יום ד' – בסדרה משתתפים מרצים מאוניברסיטת תל אביב, שכל אחד מהם מעביר במשך סמסטר שלם סדרת הרצאות בנושא מסוים
המועדון האסטרונומי – הרצאות בנושאי אסטרונומיה המיועדות לקהל הרחב.
המועדון האסטרונומי מאורגן בהתנדבות למען הקהילה על ידי סטודנטים לתארים מתקדמים של החוג לאסטרונומיה ואסטרופיזיקה והחוג לגיאופיזיקה ומדעים פלנטריים
– אירועים המיועדים לקהל הרחב וכוללים הרצאות וסדנאות.
האירועים מתקיימים אחת לחודש, בכל חודש סביב נושא אחר, החל משנת תשע"ה.
הדקאנט לחדשנות בהוראה ובלמידה – אחראי בין היתר על פיתוח קורסים דיגיטליים בפלטפורמות הלמידה Coursera, edX וקמפוס IL.
עד כה נרשמו לקורסים של אוניברסיטת תל אביב מאות אלפי נרשמים מיותר מ-120 מדינות מרחבי העולם.
אירועים בקמפוס – כנסים, ימי עיון, סמינרים ואירועים אקדמיים ותרבותיים הפתוחים לקהל הרחב.
בזמן הלימודים מתקיימים מדי שבוע עשרות אירועים.
הקליניקות המשפטיות – הוקמו במטרה להגביר את מעורבותם של אנשי משפט בקידום תרבות משפטית המחויבת לצדק חברתי.
הקליניקות נותנות שירות לאוכלוסיות מוחלשות, ופועלות לקדם נושאים עקרוניים כגון זכויות אדם, צדק סביבתי, זכויות ניצולי השואה, זכויות פליטים, זכויות עובדים, זכויות דיור ועוד.
מרפאות לבריאות הפה והשיניים – בית הספר לרפואת שיניים מציע לציבור את כל סוגי הטיפולים במחירים נמוכים משמעותית יחסית לשוק הפרטי ולמרפאות של קופות החולים.
אוניברסיטת תל אביב לנוער – נוער שוחר מדע – מרכז לפעילויות מדע והעשרה המתקיימות במהלך השנה וכמו כן בחודשי חופשת הקיץ.
קייטנות לילדים ונוער במהלך חופשת הקיץ – תוכנית קייטנות המתקיימת עשרות שנים בחסות ובתחומי האוניברסיטה.
תל אביב 360 – ערוץ הפודקאסטים של אוניברסיטת תל אביב.
חבר הנאמנים של האוניברסיטה מורכב מחברים ישראליים ומחברים מחו"ל.
מספר החברים הישראליים הוא קבוע, 120, כאשר 32 מהם הם חברי הסגל האקדמי של האוניברסיטה, הנבחרים על ידי סנאט האוניברסיטה.
החברים הישראליים שאינם חברי הסגל האקדמי נבחרים על ידי חבר הנאמנים בהצבעה חשאית.
מספר החברים שאינם ישראליים אינו קבוע, וחברים חדשים מחו"ל נבחרים על ידי חבר הנאמנים, על פי המלצה של ועדת מינויים.
תקופת כהונתם של כל החברים היא שנתיים, אולם ניתן להאריכה לתקופות כהונה נוספות.
יו"ר חבר הנאמנים ממונה על ידי חבר הנאמנים, בהתאם להמלצת ועדת חיפוש, לתקופת כהונה של 4 שנים, אותה ניתן להאריך לתקופת כהונה אחת נוספת.
נשיא האוניברסיטה, יו"ר הוועד המנהל, הרקטור, הפרו-רקטור ודקאני הפקולטות חברים בחבר הנאמנים מתוקף תפקידם.
חבר הנאמנים משמש כמעין אספה כללית של האוניברסיטה.
בין השאר, הוא המוסמך לאשר שינויים בחוקת האוניברסיטה, על פי המלצות הוועד המנהל, לדאוג ולסייע למימון תקציבי האוניברסיטה, לתאם פעולות של אגודות ידידי האוניברסיטה בישראל ובחו"ל, לאשרר את מינויו של נשיא האוניברסיטה ולאשר את הענקת תוארי הכבוד מטעם האוניברסיטה.
כמו כן, חבר הנאמנים מקבל דיווחים שנתיים מהנהלת האוניברסיטה לגבי התנהלות ענייניה של האוניברסיטה, נכסיה ועסקיה, התוכניות והתקציבים השנתיים והרב שנתיים של האוניברסיטה, הקמת גופים אקדמיים חדשים או שינויים מבניים בגופים אקדמיים קיימים, וכן לגבי הסדרים מהותיים בין האוניברסיטה לגופים אחרים.
חבר הנאמנים מתכנס אחת לשנה למושב בן שבוע בישראל, במהלך חודש מאי.
במסגרת אירועי המושב מחולקים מדי שנה פרסי דן דוד ותוארי דוקטור לשם כבוד מטעם האוניברסיטה.
בשנים 2013–2021 כיהן בתפקיד יו"ר חבר הנאמנים פרופ' יעקב פרנקל, לשעבר נגיד בנק ישראל, ויו"ר ג'יי פי מורגן צ'ייס אינטרנשיונל.
בשנת 2022 מונתה לראשונה אישה ליו"ר חבר הנאמנים, עו"ד דפנה מיתר-נחמד, נדבנית וממקימי המכון למשפט ופילנתרופיה באוניברסיטה.
עיוני משפט – כתב העת המרכזי בעברית שמפרסמת הפקולטה למשפטים.
נוסד בשנת 1971, ומאז יוצא לאור שלוש פעמים בשנה.
נחשב לאחד מכתבי-העת המשפטיים המובילים בישראל, ומתפרסמים בו מאמרים חדשניים ומקוריים בכל תחומי המשפט.
Estudios Interdisciplinarios América Latina y el Caribe ("לימודים בין דיסציפלינריים של אמריקה הלטינית והקריביים") – כתב עת חצי שנתי ותלת לשוני באנגלית, בספרדית ובפורטוגזית.
זהו כתב העת היחיד בישראל המוקדש ללימודי אמריקה הלטינית.
יוצא לאור החל משנת 1990, מטעם מכון סוורדלין להיסטוריה ותרבות של אמריקה הלטינית שבאוניברסיטה.
Theoretical Inquiries in Law – כתב עת בשפה האנגלית היוצא לאור החל משנת 2000 פעמיים בשנה על ידי מרכז-על ע"ש צגלה למחקר בין-תחומי של המשפט, הפקולטה למשפטים, ועוסק בתאוריה של המשפט.
בשנת 2008 דורג כתב העת על ידי מערכת הדירוגים של Washington and Lee Law School כראשון בעולם מבין כתבי העת המשפטיים המתפרסמים מחוץ לארצות הברית.
משפט חברה ותרבות – כתב עת המהווה במה ייחודית למחקרים אקדמיים בינתחומיים, העוסקים בבחינת הקשר שבין המשפט לבין תחומי דעת אחרים.
כרכי הסדרה יוצאים לאור אחת לשנה, וכל אחד מהם מוקדש לנושא מוגדר.
הסדרה נערכת בפקולטה למשפטים, אך היא מהווה במה כלל-אוניברסיטאית.
מעשי משפט – כתב-עת למשפט ולתיקון חברתי.
יוצא מטעם תוכנית "המשפט בשירות הקהילה" בפקולטה למשפטים, ועוסק בהיבטיה השונים של העשייה משפטית למען שינוי ותיקון חברתיים.
מאז הקמתו, חברים במערכת כתב העת סטודנטים מצטיינים לתואר ראשון ושני במשפטים, לצד עורכי דין ותיקים ואנשי אקדמיה.
דיני ישראל – שנתון לחקר המשפט העברי.
המאמרים בו מתפרסמים בעברית ובאנגלית.
קשר – כתב עת בשפה העברית לחקר תולדות העיתונות והתקשורת היהודית בעולם היהודי ובישראל.
נוסד בשנת 1987, ויוצא לאור פעמיים בשנה על ידי המכון לחקר העיתונות והתקשורת היהודית ע"ש אנדראה וצ'ארלס ברונפמן שבאוניברסיטה.
מותר – כתב העת של הפקולטה לאמנויות, העוסק בדיון בין-תחומי בחקר האמנויות.
נוסד בשנת 1993. מאז היווסדו ועד 2015 העורכת הראשית שלו הייתה פרופ' נורית כנען-קדר.
פס יצירה – כתב עת לקולנוע טלוויזיה ומדיה חדשה המוצא לאור משנת 2004 במסגרת הפקולטה לאומנויות על ידי הסטודנטים לקולנוע משנה שלישית.
כתב העת דן בסרטים חדשים תוך שימוש בידע אקדמי בלשון קלילה ונגישה לקהל הרחב והוא מכסה תחום רחב של סוגות ויוצרים מהארץ ומהעולם.
אסף – כתב עת של הפקולטה לאמנויות המפרסם מאמרים של חוקרי תוכניות הלימוד; תיאטרון, תולדות האמנות, קולנוע ומוזיקה.
TAJ – Theatre Arts Journal – כתב עת אלקטרוני למחקרים בסצנוגרפיה ובביצוע במה הנבדק על ידי עמיתים ומוקדש לחקר התרחשויות באמנויות הבמה.
נוסד על ידי האגודה לחקר תיאטרון גורדון קרייג ומתפרסם בחסות מכון מוריס אי.
קוריאל ללימודי אירופה באוניברסיטת תל אביב.
כתב העת מתפרסם באביב וסתיו באתר: https://taj.tau.ac.il.
כתב העת מחולק לקטגוריות הבאות: הנחות, עשיית היסטוריה, סצנוגרפיה והבמאי, ביקורות על ביצועים וביקורות ספרים.
זמנים – כתב עת בנושא היסטוריה הרואה אור מטעם בית הספר להיסטוריה של אוניברסיטת תל אביב.
נוסד בשנת 1979, מאז שנת 2004 מתפרסם בשיתוף פעולה עם המחלקה להיסטוריה, פילוסופיה ומדעי היהדות של האוניברסיטה הפתוחה, מרכז זלמן שזר לתולדות ישראל והחברה ההיסטורית הישראלית.
פרסים, תארים ואותות המוענקים על ידי האוניברסיטה
דוקטור כבוד – החל משנת 1965 מעניקה האוניברסיטה מדי שנה, בהתאם להחלטת סנאט האוניברסיטה, תוארי דוקטור כבוד לפילוסופיה לאנשים בעלי הישגים מיוחדים או תרומה מיוחדת לאוניברסיטה או לחברה.
התארים מוענקים במסגרת שבוע חבר הנאמנים של האוניברסיטה.
עמית כבוד – תואר המוענק על ידי האוניברסיטה, בהתאם להחלטת הוועד המנהל שלה, לאנשים שתרמו תרומה ייחודית לקידומה ופיתוחה של האוניברסיטה.
התארים מוענקים מדי שנה, החל משנת 1978.
פרס דן דוד – הוא פרס שמעניקה קרן דן דוד בשיתוף האוניברסיטה מאז שנת 2002, לאנשים שהגיעו למצוינות ותרומה לאנושות במדעי הרוח, באמנות, במדעי הטבע ובעסקים.
בקופת הקרן מאה מיליוני דולרים והיא תרומתו של איש העסקים דן דוד.
המנהל הראשון המייסד של הפרס היה פרופסור גד ברזילי.
פרסי דן דוד מוענקים מדי שנה בחודש מאי, במסגרת שבוע חבר הנאמנים של האוניברסיטה.
מדליית ג'ורג' וייז לשיתוף פעולה אקדמי בין-לאומי, על שם ג'ורג' וייז נשיאהּ הראשון של האוניברסיטה.
המדליה מוענקת החל משנת 1986 אחת למספר שנים, באופן בלתי סדיר.
אות הנשיא – האות מוענק אחת לשנה, החל משנת 1981, על ידי נשיא האוניברסיטה, לאנשים בעלי הישגים ותרומה ייחודית בתחומם.
פרסי סאקלר – פרסי סאקלר הבין-לאומיים ע"ש ריימונד ובברלי סאקלר במדעים הפיזיקליים מוענקים לחוקרים צעירים אשר תרמו תרומה משמעותית ופורצת דרך למדע.
מדי שנה מוענקים שני פרסי סאקלר, האחד בתחום הביופיזיקה והשני בתחומי הכימיה והפיזיקה לסירוגין.
הפרס מנוהל על ידי אוניברסיטת תל אביב ונוסד ביוזמתם ובתרומתם של ד"ר ריימונד ובברלי סאקלר.
אגודת הסטודנטים של אוניברסיטת תל אביב
אגודת הסטודנטים של אוניברסיטת תל אביב היא עמותה המאגדת את הסטודנטים הלומדים באוניברסיטת תל אביב, מייצגת אותם ופועלת למען רווחתם.
האגודה היא חברה מלאה בהתאחדות הסטודנטים בישראל, ולמעשה הייתה (בגלגולה הקודם כאגודת הסטודנטים של בית הספר הגבוה למשפט ולכלכלה בתל אביב) אחת ממייסדות ההתאחדות בשנות ה-30 של המאה ה-20 (אז נקראה "התאחדות הסטודנטים העברים בארץ ישראל").
בשנת תשע"ד היו חברים באגודה כ-90% מכלל הסטודנטים הלומדים באוניברסיטת תל אביב.
קמפוס האוניברסיטה ברמת אביב שוכן על הגבעה שממזרח לשכונה, ומשתרע בחלקו על השטח בו ניצב בעבר הכפר שייח' מוניס.
אורכו מצפון לדרום הוא כ-1,200 מטר, ורוחבו מגיע ל-750 מטר לכל היותר.
הוא תחום במערב על ידי רחוב חיים לבנון, אם כי מעונות הסטודנטים ברחוב איינשטיין, נמצאים מערבית לו, ועל ידי מדרון הכורכר היורד לעבר נתיבי איילון ממזרח.
מדרום תוחם אותו רחוב ג'ורג' וייז ומצפון רחוב קלצ'קין, אם כי "בית יד אבנר" והמרכז למרשם נמצאים מצפון לרחוב זה.
תוכנית האב לקמפוס שיכלול 5,000 סטודנטים נערכה בתחילת שנות החמישים על ידי האדריכל ורנר יוסף ויטקובר, שהמשיך ללוות אותה עד לשנות השמונים.
בתחילת שנות ה-80 תוכננה תוכנית אב חדשה ל-21,000 סטודנטים עי אדריכל משה עצמון, אדריכל האוניברסיטה.
תחילת הקמתו של הקמפוס בשנת 1955 עת הונחה אבן הפינה לבניין טרובוביץ ("הבית האדום") שבנייתו הסתיימה ב-1959. תחילה התפתחו בניני האוניברסיטה סביב בניין טרובוביץ', וב-4 בנובמבר 1964 נחנך הקמפוס באופן רשמי.
בשנות ה-70 ו-80, עם פיתוח תוכנית האב החדשה ע'י אדריכל עצמון, התפתח הקמפוס בעיקר לכיוון צפון, לעבר שכונת אפקה, אך לאחר מכן גרמה מצוקת המקום לתחילת הבנייה לכיוון דרום, במורד הגבעה ולאורך רחוב חיים לבנון.
שני חלקי הקמפוס – הדרומי והצפוני – נותרו מנותקים על ידי חלקו הצפוני של רחוב ג'ורג' וייז, וגשר קטן להולכי רגל נבנה מעליו.
רובו של קטע הרחוב כלול כיום בתחומי הקמפוס והשטח זכה בעיבוד מחודש שנועד לטשטש את קו הגבול.
עם זאת, הגשר עדיין ניצב על כנו.
בהתאם לעקרונות התכנון של אותה התקופה, שטח הקמפוס ירוק ומטופח, וככלל קיימת הפרדה מוצלחת בין דרכים המיועדות לכלי רכב לבין מעברים ושבילים המיועדים להולכי רגל.
השטח משופע במדשאות, בצמחים ובעצים, ובין בנייני האוניברסיטה מקשרים שבילים, רחבות ומשטחים ציבוריים.
ברחבי הקמפוס פזורים עשרות פסלים של אמנים ידועי שם.
לחלק מהמבנים בקמפוס ערך אדריכלי ואסתטי.
לאדריכל משה עצמון הוענק פרס רכטר לארכיטקטורה על "..תכנון הקמפוס ועל תכנון כיכר אנטין המבטא את הרעיון של שילוב הקמפוס והעיר..."
מעונות הסטודנטים של אוניברסיטת תל אביב שתוכננו על ידי אדריכל אברהם יסקי, בפינת הרחובות איינשטיין וחיים לבנון, וידועים כ"מעונות איינשטיין".
מתחם המעונות כולל כ-1,100 מיטות, הפזורות על פני שבעה בניינים.
בנוסף, קיים במתחם מגוון של שירותים העומדים לרשות הסטודנטים: מועדון דיירים, חדר מחשבים, כיתת לימוד, מכונות צילום, פינת קפה, חדר כושר, סופרמרקט וקפיטריה.
מתחם המעונות ממוקם מול הכניסה הראשית לקמפוס (כיכר אנטין), אשר תוכננה על ידי אדריכל עצמון וביטאה את שילוב העיר וקמפוס האוניברסיטה.
החל משנת הלימודים תשס"ט העבירה האוניברסיטה את ניהול ותפעול המעונות לחברת "שיכון ובינוי", במסגרת הסכם שנחתם ב-2008, לפיו התחייבה החברה לשפץ את מעונות איינשטיין וכן להקים מתחם מעונות חדש בקמפוס ברושים, ההולך ומתהווה ליד הבית הירוק.
בתחילת שנת הלימודים תשע"ד נפתח מתחם המעונות החדש, הכולל כמאתיים דירות בעלות שני חדרים, כמאה דירות בעלות שלושה חדרים עבור משפחות או שותפים, ולראשונה בישראל גם כאלף דירות סטודיו ליחיד, וכן מועדונים ושטחי רווחה.
הפרויקט מתבצע בשיטת BOT, וחברת "שיכון ובינוי" קיבלה זיכיון לתפעול המעונות למשך 25 שנים.
החל משנת 2000, ולמשך 5 שנים, שכרה האוניברסיטה מחברת "השתתפויות בנכסים" שני בנייני מעונות נוספים, הנמצאים ברמת אביב בקרבת האוניברסיטה: בית מילמן ("מעונות מילמן"), הנמצא ברחוב טאגור ובו בניין אחד בן 8 קומות המכיל כ-250 מיטות, ובית ברודצקי ("מעונות ברודצקי"), הנמצא ברחוב ברודצקי ובו בניין עם שלושה אגפים וכ-125 מיטות.
לאחר 5 שנים החליטה האוניברסיטה להפסיק את שכירת הבניינים, בשל מצבה הכספי הקשה ולנוכח העובדה שנאלצה לסבסד את הפרויקט.
החל מאוקטובר 2005 מעונות מילמן וברודצקי מנוהלים ומתופעלים על ידי חברת נכס, החברה הכלכלית של אגודת הסטודנטים.
בשנת 2016, הושקו מעונות עיר הסטודנטים של אוניברסיטת תל אביב.
מדובר בפרויקט הבנייה הגדול בתולדות המוסד.
הוא משתרע על שטח כולל של 35 אלף מ"ר, וכולל שמונה בנייני מעונות חדשים בני שבע עד תשע קומות, וזאת לצד מרחבים ירוקים, מרכז מסחרי עם חנויות, בתי קפה ומסעדות, מועדון סטודנטים ועוד.
בין הבניינים הבולטים בסגנונם הייחודי:
בניין יצחק ורוזה גילמן למדעי הרוח בתכנון ורנר יוסף ויטקובר בשיתוף אריק באומן וישראל שטיין
מעונות איינשטיין בתכנון אברהם יסקי ויעקב גיל
בניין מקסיקו בתכנון יצחק ישר ודן איתן
הספרייה המרכזית ע"ש אליאס סוראסקי בתכנון שולמית נדלר, מיכאל נדלר ושמואל ביקסון
בית הכנסת והמרכז למורשת היהדות ע"ש צימבליסטה – אדריכל: מריו בוטה, שנת בנייה 1997
בניין רקנאטי בתכנון בנימין אידלסון, יעקב הרץ וגרשון צפור
בניין צ'ק פוינט, שנחנך במאי 2019, שבו שוכנים בית הספר למדעי המחשב על שם בלווטניק ואוניברסיטת תל אביב לנוער.
הבניין תוכנן על ידי משרד קימל אשכולות אדריכלים.
בניין בית הספר ללימודי הסביבה ע"ש פורטר, שנחנך במאי 2014, מיועד להיות המבנה הראשון בישראל שיזכה לדירוג הגבוה ביותר של התקן האמריקאי לבנייה ירוקה – LEED Platinum ולדירוג הגבוה ביותר של התקן הישראלי החדש לבנייה ירוקה 5281 – דרגת יהלום.
הבניין תוכנן על ידי צוות משותף של שלושה משרדי אדריכלים: אקסלרוד גרובמן אדריכלים, גאוטקטורה וחן אדריכלים.
הגלריה האוניברסיטאית לאמנות ע"ש גניה שרייבר – מתכננים: ברכה ומיכאל חיוטין ארכיטקטים, דן איתן, ערי גושן ארכיטקטים.
הבית הירוק: מועדון האוניברסיטה על שם מרסל גורדון – אדריכל השימור והשיקום: קאמילו מנפרידיני.
בניין הסנאט על שם ג'ורג ס.
וויז – אדריכל: יואב קדמון.
בית הספר לשפות ע"ש מקס ווב – מתכננים: פרייס פילצר יעבץ אדריכלים.
בניין בית הספר לרפואה ע"ש סאקלר בתכנון אריה שרון ואלדר שרון
אודיטוריום ע"ש מרים ואדולפו סמולרש – אדריכל: אברהם יסקי.
בית הספר לכלכלה ע"ש איתן ברגלס
יד אבנר – בניין החוג לגאוגרפיה, הקרוי ע"ש אלוף אלימלך אבנר, נמצא מחוץ לקמפוס האוניברסיטה, מצפון לקמפוס, ומשמש גם כנקודת שיטור למשמר האזרחי.
המבנה, שתוכנן על ידי האדריכל סם ברקאי, תוכנן במקור כבית הקהילה של שכונת אפקה והוקם באמצעות כספי "עמותת אפקה", ולאחר שהעמותה פשטה את הרגל, ושלד המבנה עמד שומם במשך כ-10 שנים הוחכר בשנת 1971 לאוניברסיטת תל אביב.
בקמפוס האוניברסיטה פזורים פסלים רבים של אמנים ידועי שם, כגון:
"רוח החופש" של דוד גרשטיין (2009)
"התרחשויות" של יגאל תומרקין (1972)
בקמפוס ניצבת אנדרטה לחללי האוניברסיטה במערכות ישראל.
אוניברסיטת שיקגו היא אוניברסיטת מחקר פרטית בשיקגו, אילינוי שבארצות הברית.
היא נוסדה בשנת 1890 על ידי איל הנפט ג'ון ד.
רוקפלר, ומדורגת כאחת האוניברסיטאות היוקרתיות והטובות בעולם (ARWU) בעשירייה הראשונה.
האוניברסיטה מורכבת מקולג' לתואר ראשון וארבע חטיבות מחקר לתארים מתקדמים, המכילות את כל תוכניות האוניברסיטה לתארים מתקדמים ואת הוועדות הבינתחומיות של האוניברסיטה.
לאוניברסיטה יש שמונה בתי ספר מקצועיים.
לאוניברסיטה קמפוסים ומרכזים נוספים בלונדון, פריז, בייג'ינג, דלהי והונג קונג, כמו גם במרכז העיר שיקגו.
חוקרי אוניברסיטת שיקגו מילאו תפקיד מרכזי בפיתוח של דיסציפלינות אקדמיות רבות, כולל כלכלה, משפטים, ביקורת ספרות, מתמטיקה, פיזיקה, דת, סוציולוגיה ומדע המדינה.
במהלך המאה ה-20 קמו באוניברסיטה מספר תנועות אקדמיות רבות-השפעה, כגון אסכולת שיקגו בסוציולוגיה, אסכולת שיקגו באדריכלות, אסכולת שיקגו בספרות, אסכולת שיקגו בכלכלה ואסכולת שיקגו בניתוח מתמטי.
מאמצי המחקר של האוניברסיטה כוללים ניהול של פרמילאב ו, כמו גם את (MBL).
האוניברסיטה היא גם ביתה של הוצאת אוניברסיטת שיקגו, הוצאת האור האוניברסיטאית הגדולה ביותר בארצות הברית.
בין בוגרי וחוקרי האוניברסיטה נמנים 99 זוכי פרסי נובל, 20 זוכי המדליה הלאומית למדעי הרוח, 10 זוכי מדליית פילדס ו-4 זוכי פרס טיורינג.
האוניברסיטה חברה באיגוד האוניברסיטאות האמריקניות (AAU), באיגוד אוניברסיטאות המחקר (URA), בפורום מנהיגי האוניברסיטאות העולמי (GULF) ושותפה מייסדת בקונסורציום הבינלאומי של מיזם טלסקופ מגלן הענק (GMT).
מדריך הסגנון של ההוצאה לאור של אוניברסיטת שיקגו (The Chicago Manual of Style; מכונה בקיצור Chicago או בראשי תיבות CMS) הוא מדריך כתיבה המספק כללי כתיבה וציטוט לכותבים באנגלית אמריקנית.
ה-CMS פורסם לראשונה בשנת 1906, עד 1969, הפך ה-CMS למדריך המוביל.
אוניברסיטת רייכמן היא אוניברסיטה פרטית השוכנת בהרצליה, ומציעה תוכניות לימודים בינתחומיות לתואר ראשון, לתואר שני וכן תוכניות לימודים לתואר שלישי (דוקטור).
האוניברסיטה נוסדה בשנת 1994 כמוסד אקדמי פרטי, שלא למטרות רווח ושאינו מקבל מימון ממערכת התקצוב הממשלתית של ההשכלה הגבוהה.
היא פעלה עד ל-17 באוגוסט 2021 בשם "המרכז הבינתחומי הרצליה" כמוסד אקדמי פרטי שאינו מתוקצב על ידי המדינה.
אוניברסיטת רייכמן היא האוניברסיטה הפרטית היחידה בישראל (כל שאר האוניברסיטאות בישראל הן ציבוריות).
מייסד המוסד האקדמי, פרופ' אוריאל רייכמן, שימש כנשיא שלו כמעט ברציפות מאז הקמתו ב-1994, ועד 2020.
לאחר הפיכת המרכז לאוניברסיטה הנושאת את שמו ב-2020, פרש רייכמן מתפקידו כנשיא האוניברסיטה והחליפו בתפקיד פרופ' רפי מלניק.
בשנת 2023 סיים מלניק את תפקידו ובמקומו התמנה פרופ' בועז גנור לנשיא האוניברסיטה.
בשנת הלימודים תשפ"ד החלו את לימודים במרכז הבינתחומי כ-8,400 סטודנטים, מהם כ-2,300 בבית הספר הבינלאומי, שהגיעו מכ-90 מדינות ולומדים בשפה האנגלית.
ההכרזה על הקמת "המרכז הבינתחומי הרצליה" התקיימה ב-11 במאי 1994 במעמד שר השיכון ושר המשפטים.
קמפוס המרכז הוקם בשטח ששימש קודם לכן את בית הספר להגנה אווירית של צה"ל, שחלק מבנייניו עדיין משמשים את המרכז הבינתחומי.
לצד מבנים אלו הוקמו בקמפוס מבנים חדשים, חלקם בתכנונה של עדה כרמי-מלמד, שזכתה בפרס רכטר לשנת 2005 על תכנונם.
המרכז הבינתחומי הוא מוסד פרטי וחוץ תקציבי, ואינו מקבל מימון ממערכת התקצוב הממשלתית.
תקציב המרכז מבוסס בעיקר על שכר הלימוד ועל תרומות מגורמים בישראל ומחוצה לה.
הקרקע עליה נמצא המוסד מוחכרת לו בתשלום על ידי המדינה.
מאז שנת 2000 מארגן המרכז הבינתחומי מדי שנה את כנס הרצליה, או בשמו הרשמי "כנס הרצליה על מאזן החוסן והביטחון הלאומי".
בכנס בולטים בהשתתפותם בכירי הממשל, מערכת הביטחון בישראל וראשי המשק.
הכנס זוכה להד רב באמצעי התקשורת.
ראש ממשלת ישראל, אריאל שרון, בחר בכנס הרצליה כבמה לשתי הצהרות מדיניות חשובות שלו: בשנת 2002 הכריז בו על תמיכתו במפת הדרכים, ובשנת 2003 הציג בו את תוכנית ההתנתקות.
בדצמבר 2011 אושר למרכז להעניק לאנשי סגל תואר פרופסור.
המועצה להשכלה גבוהה סייגה אישור זה בדרישה כי יהיו במרכז לפחות חמישה פרופסורים בתחום של המועמד שהמרכז מבקש להעניק לו תואר פרופסור.
ב-20 במרץ 2018 הודיעה המועצה להשכלה גבוהה כי אושר למרכז הבינתחומי להגיש תוכנית לתואר שלישי (דוקטור) במשפטים, סמכות שהייתה שמורה לאוניברסיטאות המחקר הציבוריות.
בנובמבר 2018 אישרה המועצה את פתיחת התוכנית לדוקטורט במשפטים.
האישור הוא לשבע שנים, שבסופן תיבדק איכות התוכנית.
בראש הוועדה העליונה של התוכנית עומד פרופ' אהרן ברק.
ההחלטה על פתיחת התוכנית הפכה את המרכז הבינתחומי למוסד האקדמי הראשון שאינו מתוקצב על ידי ות"ת שבו נערכים מסלולים לדוקטורט.
ביולי 2019 העניק המרכז לראשונה תואר דוקטור לשם כבוד, ועם מקבליו נמנו איש העסקים האמריקאי-ישראלי שלדון אדלסון וגדי איזנקוט.
מאז הקמתו ובמשך השנים נעשו ניסיונות של המרכז הבינתחומי הרצליה לקבוע שהוא אוניברסיטה באמצעות ניסיון לשנות את שמו, עתירות לבית המשפט, שינוי שם הרחוב בשיתוף עיריית הרצליה לרחוב "האוניברסיטה", ואף ציון בדפים שונים באתר האינטרנט כי הוא ניצב במרחק חודשים מהכרה כאוניברסיטה פרטית.
במאי 2020 קיבל המרכז אישור מהמועצה להשכלה גבוהה לפתוח תוכניות ללימודי דוקטורט ולהעניק תואר שלישי בשני מסלולים נוספים, במדעי המחשב ובפסיכולוגיה, והכריז על פתיחתם.
ב-1 ביוני 2020 החליטה האספה הכללית של המרכז הבינתחומי הרצליה לשנות את שמו ל"אוניברסיטת רייכמן", ובתוך כך לאוניברסיטה הפרטית הראשונה בישראל, והשינוי אושר על ידי המועצה להשכלה גבוהה ב-17 באוגוסט 2021.
בשנת 2022 פרופ' אוריאל רייכמן סיים את תפקידו כנשיא האוניברסיטה ובמקומו התמנה רפי מלניק לתפקיד נשיא אוניברסיטת רייכמן.
ב-13 בספטמבר 2023 רפי מלניק סיים את תפקידו כנשיא אוניברסיטת רייכמן ובמקומו התמנה הפרופ' בועז גנור.
בית ספר הארי רדזינר למשפטים - בית הספר הראשון שהוקם במרכז הבינתחומי בשנת 1994 והראשון שקיבל אפשרות מהמל"ג לפתוח מסלול להענקת דוקטורט במסגרת של מרכז אקדמי שאינו במעמד של אוניברסיטה.
הצטרפו אליו במהלך שנותיו פרופ' אהרן ברק, פרופ' אמנון רובינשטיין, פרופ' אוריאל פרוקצ'יה ואחרים.
ניתן ללמוד בבית הספר לתואר ראשון, שני ושלישי.
בית ספר אריסון למנהל עסקים - הוקם בשנת 1995 וכולל לימודי תואר ראשון, שני ושלישי.
הדיקן המייסד הוא פרופ' אמיר ברנע.
בית ספר אפי ארזי למדעי המחשב - נוסד בשנת 1995. ניתן ללמוד בבית הספר לתואר ראשון, שני ושלישי במדעי המחשב.
הדיקן המייסד של בית הספר הוא פרופ' שמעון שוקן.
בית ספר לאודר לממשל, דיפלומטיה ואסטרטגיה - הוא הראשון מסוגו בישראל.
איש העסקים ונשיא הקונגרס היהודי העולמי, רון לאודר, סייע להקמתו.
בית הספר מכשיר את הסטודנטים לתואר ראשון, שני ושלישי.
תוכנית הלימודים היא בינתחומית ומשלבת בין מדע המדינה, יחסים בינלאומיים, משפטים, מנהל עסקים, טכנולוגיה, מודיעין ואסטרטגיה.
הדיקן המייסד הוא פרופ' אהוד שפרינצק.
בית ספר סמי עופר לתקשורת - הוקם בשנת 2006. כולל לימודי תקשורת לתואר ראשון ושני.
בבית הספר פועלת המעבדה לחדשנות במדיה (milab) בה מפתחים הסטודנטים אבות טיפוס עתידיים בתחום המדיה והטכנולוגיה.
הדיקן המייסד הוא פרופ' נעם למלשטרייך-לטר.
בית ספר ברוך איבצ'ר לפסיכולוגיה - הוקם בשנת 2007, מציע לימודי תואר ראשון ושני בפסיכולוגיה קלינית וחברתית וכן תואר שלישי בפסיכולוגיה.
במסגרת בית הספר פועלים מכוני מחקר רבים ובהם מרכז מיטיב לחקר וליישום הפסיכולוגיה החיובית, היחידה למחקר ישומי במדעי המוח ע"ש סמי סגול, המכון לטיפול וחקר לקויות למידה והפרעות קשב וריכוז, מרכז מודע - המרכז הישראלי למדע ועוד.
הדיקן המייסד הוא פרופ' מריו מיקולינסר.
בית ספר טיומקין לכלכלה - מציע תוכניות לימודים לתואר ראשון ולתואר שני.
בבית הספר פועלות קליניקות כלכליות במסגרתן מעניקים הסטודנטים ייעוץ כלכלי וחינוך פיננסי לקהילה.
הדיקן המייסד הוא פרופ' צבי אקשטיין.
בית ספר לקיימות, מייסודן של החברה לישראל, כימיקלים לישראל ובזן - הוקם בשנת 2012. תוכנית הלימודים של בית הספר היא תוכנית בינתחומית המציעה תואר דו-חוגי בקיימות וממשל או בקיימות וכלכלה.
בית הספר הבינלאומי ע"ש רפאל רקנאטי - הוקם בשנת 2001. בשנת 2024 למדו בו כ-2,500 סטודנטים מ-90 מדינות.
בית הספר הוקם בסיועם של דינה, אודי ומייקל רקנאטי והוא נושא את שמו של הבעל והאב, רפאל רקנאטי.
בית הספר הוקם בימים בהם פרצה האינתיפאדה השנייה, ובימיו הראשונים מנה עשרות בודדות של סטודנטים.
בראש בית הספר עומד סגן הנשיא לקשרי חוץ, יונתן דייוויס.
בית ספר אדלסון ליזמות - בית הספר הראשון ליזמות בישראל המציע תוכנית דו-חוגית לתואר ראשון ביזמות ומדעי המחשב, יזמות ומנהל עסקים, יזמות וכלכלה.
המחזור הראשון בבית הספר החל ללמוד באוקטובר 2017. הדיקן המייסד הוא פרופ' יאיר טאומן.
בית ספר דינה רקנאטי לרפואה (בהקמה) - בשנת 2023 החלה אוניברסיטת רייכמן בהקמתו של בית ספר לרפואה במסגרתה.
הדיקן המייסד הוא פרופ' ארנון אפק.
בנובמבר 2024 אישרה המועצה להשכלה גבוהה את פתיחת בית הספר.
המכון למדיניות ואסטרטגיה (IPS) - נוסד בשנת 2000. "כנס הרצליה" השנתי הוא ספינת הדגל של המכון.
המכון מקיים כנסים וימי עיון, פרסום סדרות ניירות עמדה, כתיבת ספרים, סימולציות ומחקרי מדיניות.
בראש המכון עומד אלוף (מיל') עמוס גלעד.
המכון למדיניות נגד טרור (ICT) - הוקם על ידי פרופ' בועז גנור המכהן כיום (2024) כנשיא האוניברסיטה.
המכון פועל לפיתוח מדיניות ציבורית ביחס לבעיית הטרור העולמי, באמצעות מחקר יישומי של תופעת הטרור ודרכי ההתמודדות עמה.
מנכ"לית המכון היא אל"ם (מיל') מירי איזין.
המכון לדיפלומטיה בינלאומית על שם אבא אבן - בראשות השגריר מארק רגב.
המכון הוא חלק מבית ספר לאודר לממשל, דיפלומטיה ואסטרטגיה.
המרכז לחקר הפסיכולוגיה של האינטרנט (CIP) - בראשותו של פרופ' יאיר עמיחי-המבורגר, נוסד בשנת 2006. פעילות המרכז מתמקדת בחקר הגורמים המשפיעים על רווחתו הפסיכולוגית של הגולש והאפשרויות להעצמה אישית וקבוצתית באמצעות הרשת.
מכון אספר לדיפלומטיה במדיה חדשים - נוסד בשנת 2008. המכון מתמקד במחקר וביישום טכנולוגיות מדיה חדשים ודיפלומטיה.
בראשות פרופ' נעם למלשטרייך-לטר, מייסד ודיקן לשעבר בית הספר לתקשורת, והעיתונאית אנוק לוריא.
המרכז לתקשורת מודעת על שם שרי אריסון
מכון City G לחקר נדל"ן - נוסד בשנת 2011 ללימוד ולחקר תחום הנדל"ן.
המכון פועל להשגת יעדים בתחום הנדל"ן בהם קידום מחקר אקדמי ובניית תוכניות לימודים אקדמיות, חיזוק הקשר בין האקדמיה לעולם הנדל"ן והשפעה על השיח הציבורי.
ראש המכון הוא פרופ' אמנון להבי.
מכון דניאל פרל לעיתונות בינלאומית (DPIJI) - נוסד בשנת 2013. המכון מקיים פאנלים והרצאות עם עיתונאים מרחבי העולם על מנת להעלות את המודעות, ליצור שיח ודיאלוג עם דור העתיד של ענף התקשורת כלפי האתגרים העומדים בפני קהילת העיתונאות הבינלאומית.
המעבדה לחדשנות במדיה (miLAB) נוסדה בשנת 2009 ובראשה עומד פרופ' אורן צוקרמן.
המעבדה החוקרת את עתיד המדיה, הטכנולוגיה וקשר בין האדם למחשב מציעה לסטודנטים מצטיינים להצטרף למחקר סגל בנושאים מתקדמים של אינטראקציה אדם-מחשב.
בין הפרויקטים המחקריים - כפית מדידה לילדים הסובלים מ-CP, רובוט אמפתי לשיפור התקשורת בשיחה בין אנשים, ממשק פיזי דיגיטלי לבית חכם, חומרים חכמים (ביולוגיים ואחרים), ערכות למידה ומשחק ליצירה טכנולוגית ועוד.
המעבדה לחקר מציאות מתקדמת (ARL) - נוסדה בשנת 2009. המעבדה מתמקדת בשתי טכנולוגיות עיקריות: מציאות וירטואלית ומציאות רבודה, והפרויקטים בה נוגעים בנושאי התקשורת האנושית, נוירופיזיולוגיה, פסיכולוגיה, מדעי המחשב, אמנות ושיתוף הפעולה עם התעשייה.
מיטיב לפסיכולוגיה חיובית ומדע האושר - המרכז הוקם בשנת 2010 על ידי ד"ר טל בן שחר, כמרכז יישומי ומחקרי לקידום תפקוד אנושי מיטבי של יחידים וקבוצות.
המרכז פועל בארגונים עסקיים ובקהילה.
במערכת החינוך מפעיל המרכז הכשרות לצוותי חינוך ותוכניות לתלמידים וילדים החל מגילאי הגן ועד לתום תקופת התיכון.
המרכז לחקר המוח והתפתחות האדם - בראשות פרופ' רות פלדמן, נוסד בשנת 2018. במרכז פועלים חוקרים מתחומים שונים המשלבים מחקר בינתחומי, פסיכולוגי וביולוגי בנושאים: הורמונים, גנטיקה, אפי-גנטיקה (השפעת הסביבה על הגנטיקה), חקר מערכת העיכול והמערכת החיסונית.
היחידה ללקויות למידה והפרעות קשב - בראשות ד"ר דפנה קופלמן רובין, נוסד בשנת 2012.
מרכז סגול לחקר מוח ותודעה - נוסד בשנת 2009 כמרכז מחקר לקידום חוסן וצמיחה אישית וחברתית בישראל.
המרכז שם לו למטרה לטפח מצבי תודעה כגון קשיבות (מיינדפולנס), חמלה, פיוס וחוכמת הגיל.
מנהלת המרכז היא פרופ' נאוה לויט בן-נון.
המכון לגיל ינקות ע"ש זיאמה ארקין - הוקם בשנת 2013 במסגרת בית ספר ברוך איבצ'ר לפסיכולוגיה.
מתמקד בתרומה של הסביבה הטיפולית המוקדמת בשנת החיים הראשונה לההתפתחות ארוכת הטווח של האדם, תוך העמקת הידע הקליני וההתפתחותי בתחום.
מייסדת המכון היא דוריס ארקין.
מכון אהרן למדיניות כלכלית ע"ש אהרן דוברת - נוסד בשנת 2014, במסגרת בית הספר טיומקין לכלכלה.
ראש המכון הוא פרופ' צבי אקשטיין, דיקן בית ספר טיומקין לכלכלה.
מכון צבי מיתר לחדשנות טכנולוגית, משפט ואתיקה - נוסד בשנת 2014. מתמקד בחקר הממשק שבין טכנולוגיה, מדע וחברה ובפרט, מתמקד בהשלכות המשפטיות, החברתיות, האתיות והכלכליות הנובעות מהחדשנות הטכנולוגית ככלל ומטכנולוגיות חדשות ומתפתחות בפרט.
לצד הפעילות המחקרית, המכון פועל להעלאת המודעות הציבורית להיבטים החברתיים והמשפטיים של טכנולוגיות חדשות ומתפתחות.
ראש המכון הוא ד"ר דב גרינבאום.
המכון לחירות ואחריות - נוסד בשנת 2021, במסגרת בית ספר לאודר לממשל, דיפלומטיה ואסטרטגיה.
המכון מהווה במה אקדמית לחקר מגמות ותהליכים בפוליטיקה הישראלית.
המכון פועל לחיזוק הערכים, המוסדות, והתהליכים הנחוצים להבטחת קיומה של דמוקרטיה ליברלית בישראל, ברוח ערכי היסוד המעוגנים בהכרזת העצמאות ובדגש על כיבוד זכויות האדם ושלטון החוק.
ראש המכון הוא פרופ' אמנון כוורי.
מכון רובינשטיין לאתגרים חוקתיים - נוסד בשנת 2022 בתרומתו של פרופ' אמנון רובינשטיין.
דן באתגרי יסוד חוקתיים הניצבים בפני מדינת ישראל ומציע דרכי התמודדות עמם.
בראש המכון עומדים פרופ' ליאב אורגד, ד"ר אביגדור (דורי) קלגסבלד ופרופ' יניב רוזנאי.
מרכז הדימות על שם רות ומאיר רוזנטל - נוסד בשנת 2021 במטרה להעניק שירות מותאם לחוקרים בעלי ניסיון קודם בעבודה עם MRI / FMRI וגם לחוקרים חסרי ניסיון קודם בעבודה עם דימות תהודה מגנטית.
במרכז מתקיימים מחקרים מטעמם של חוקרים מאוניברסיטת רייכמן, של מוסדות אקדמיים נוספים בישראל ושל חברות מהתעשייה.
המרכז מקדם מחקר FMRI מולטי-דיסציפלינרי, כולל מתחם דימות ובקרה עם ציוד מתקדם, חדר התארגנות, חדר לבדיקות התנהגותיות וחדר המתנה.
מכון ברוך איבצ'ר למוח, קוגניציה וטכנולוגיה - המכון מסונף למרכז לחדשנות באוניברסיטת רייכמן.
הפעילות בו היא מחקרית ויישומית ומייצרת פתרונות חדשניים ופורצי דרך בתחום בתחום המולטי-סנסורי.
ראש המכון הוא פרופ' אמיר עמדי.
מכון Scojen לביולוגיה סינתטית - מרכז מחקר המוקדש לפיתוח טכנולוגיות חדשניות בתחום הביולוגיה הסינתטית.
מנהל המכון הוא פרופ' יוסי שחם דיאמנד.
מרכז אריסון ל-ESG - עוסק בהתנהלות עסקית אחראית ובתמיכה במדיניות המאזנת צמיחה כלכלית עם רווחה חברתית וקיימות סביבתית.
המרכז לחדשנות - המרכז לחדשנות יוזם מחקר משולב כדי לתת מענה לאתגרים חברתיים וכלכליים.
המרכז עובד בשיתוף עם התעשייה ועם שותפים בממשלה ובסקטור הציבורי במיזמים יישומיים.
המרכז מעניק ייעוץ והכוונה טכנולוגית לסטארט-אפים הסטודנטיאליים החדשניים והמבטיחים ביותר.
ראש המרכז הוא פרופ' נעם למלשטרייך-לטר.
המוזיאון לתקשורת נמצא בבית הספר סמי עופר לתקשורת.
המוזיאון מציג את התפתחות מיזמי התקשורת בישראל ובעולם מתחילת המאה ה-20 בשטח התקשורת הכתובה והאלקטרונית.
ממצא מיוחד הוא מכבש דפוס שתרם משה מונטיפיורי לישראל ב"ק בשנת 1842, המכונה "משאת משה ויהודית".
מרבית היצירות בקמפוס מרוכזות בגן הפסלים ע"ש דבורה שוקן, מי ששימשה במשך שנים כאוצרת האמנות באוניברסיטת רייכמן ואימו של פרופ' שמעון שוקן, הדיקן המייסד של בית ספר אפי ארזי למדעי המחשב.
למעלה מ-30 פסלים של האמנים ברנרד רדר, יעקב דורצ'ין, זיגי בן חיים וצדוק בן דוד ניצבים כיום בחורשת האקליפטוסים בקמפוס.
לאוניברסיטת רייכמן אוסף הפסלים הגדול בעולם של ברנרד רדר וניתן למצוא ברחבי הקמפוס 17 פסלים של האמן.
תוכנית קרן אור - מסלול לימודים לתואר ראשון במדעי המחשב, במנהל עסקים עם התמחות בחשבונאות (AccounTech) וכלכלה ויזמות.
מיועדת לצעירים בעלי פוטנציאל אקדמי גבוה, אשר נסיבות כלכליות וחברתיות לא איפשרו להם להשיג את ציוני הבגרות והפסיכומטרי המאפשרים להשתלב באקדמיה.
הסטודנטים בתוכנית נהנים ממימון של 90% משכר הלימוד ומתמיכה אקדמית מלאה במסלול מדורג, הכולל מכינות, שיעורי תגבור וחונכות אישית.
תוכנית זל ליזמות - מיועדת לסטודנטים שנמצאים בשנה האחרונה ללימודיהם, מקנה ידע תאורטי ומעשי בהקמה וניהול של חברות יזמיות.
התוכנית הוקמה בשנת 2001 על ידי איש העסקים והיזם האמריקאי סם זל, ומיועדת לסטודנטים מצטיינים לתואר ראשון בעלי חשיבה עסקית וכישורי מנהיגות גבוהים.
מתחילת התוכנית הקימו בוגריה 170 חברות.
תוכנית רבין למנהיגות - התוכנית מקנה לסטודנטים לתואר ראשון, מכל בתי הספר באוניברסיטת רייכמן, כלים תאורטיים והתנסות מעשית בהנהגה והנעה של פעילות חברתית.
הסטודנטים המשתתפים בתוכנית נבחרים בסיום שנת הלימודים השנייה שלהם באוניברסיטה, ועוברים ביחד תוכנית של שני סמסטרים בנושא מנהיגות, במקביל ללימודיהם הרגילים.
בראש התוכנית עומד אלוף (מיל') יורם יאיר.
תוכנית ארגוב למנהיגות ודיפלומטיה - הסטודנטים נפגשים עם דיפלומטים ועם מומחים מתחום התקשורת, משתתפים בסדנאות הדנות באזורים אסטרטגיים שונים בעולם, ולומדים קורסים כגון: משפט בינלאומי, דיפלומטיה כלכלית, פתרון סכסוכים, מדיניות נגד טרור, ישראל והתפוצות ועוד.
שיאה של התוכנית בנסיעת לימודים הכוללת סיור במוסדות ממשל ובזירות עסקים, ביקור בארגונים בינלאומיים ובאוניברסיטאות באירופה וארצות הברית.
תוכנית אבירם לקיימות ואקלים - התוכנית, בשיתוף קרן אבירם של היזם זיו אבירם, מיועדת לסטודנטים מצטיינים מכל בתי הספר, השואפים למצוא פתרונות למשבר הסביבתי העולמי ולהוביל פתרונות ומיזמים בתחומי הקליימטק, קלינטק, אגרוטק, פודטק ועוד.
התוכנית מתקיימת בשנת הלימודים האחרונה לתואר ומותנית בהליך מיונים תחרותי.
תוכנית צבי מיתר לחדשנות טכנולוגית - התוכנית מעניקה לסטודנטים מצטיינים המשתתפים בה הזדמנות להיחשף ולבחון את ההשלכות המשפטיות, האתיות, הכלכליות והחברתיות הנובעות מהחדשנות הטכנולוגית ככלל ומטכנולוגיות חדשות ומתפתחות בפרט.
התוכנית משלבת עבודת מחקר, כתיבת מאמרים מדעיים וניירות עמדה.
כמו כן, כוללת התוכנית הכנת בקשות הצטרפות כידיד בית משפט וקידום הצעות חוק במטרה לפעול להעלאת המודעות הציבורית, תוך ליווי צמוד וקבלת משוב מתמשך.
קול האוניברסיטה 106.2FM פועל במסגרת הרדיו החינוכי ומשדר מאולפני בית הספר לתקשורת.
התחנה מתופעלת על ידי סטודנטים מכל בתי הספר, בוגרים ואנשי סגל, בשיתוף ובהדרכת אנשי מקצוע מעולם התקשורת.
הסטודנטים פועלים בכל תחומי השידור - הם משדרים, מפיקים, עורכים, אחראים על הצד הטכני והמוזיקלי.
התחנה משדרת 24 שעות ביממה, 7 ימים בשבוע, בעיקר תוכניות מלל במגוון נושאים.
בסופי שבוע משודרות תוכניות באנגלית בשיתוף סטודנטים מבית הספר הבינלאומי.
בנוסף בשנת 2012 הוקם הרדיו הבינלאומי - IDC International Radio, אשר מפיק ומשדר תכנים באנגלית בתחומים מגוונים כמו מוזיקה, תרבות, חדשות, חדשנות וספורט, מעיניהם של סטודנטים מהעולם אשר חווים את ישראל בפעם הראשונה.
שכר הלימוד במוסד אינו מסובסד והוא הגבוה מבין מוסדות הלימוד הישראלים.
בתחילת שנת הלימודים תשפ"ה, שכר הלימוד השנתי לתואר ראשון יהיה 46,900 ש"ח, מלבד מסלולים מסוימים לתואר ראשון שבהם שכר הלימוד גבוה יותר ועומד על 47,900 שקלים.
אוניברסיטת רייכמן מצהירה כי שמה לה למטרה לקלוט לשורותיה סטודנטים אשר עומדים בתנאי הקבלה האקדמיים, אך מתקשים לשלם את שכר הלימוד בגלל מצוקה כלכלית.
אחד מכל שישה סטודנטים באוניברסיטה מקבל סיוע כלכלי.
בין השאר מציעה אוניברסיטת רייכמן מלגות סיוע, מלגות לבעלי פוטנציאל מנהיגות ויזמות מוכח ורקע למען הקהילה, ומלגות מצוינות למועמדים עם הישגים יוצאי דופן.
בספטמבר 2018 נחנכו שני מבנים של מעונות סטודנטים סמוך לאוניברסיטת רייכמן, ובהם 500 דירות, מרביתן דירות יחיד.
באוגוסט 2021 נחנך המבנה השלישי, וסך הכל מוצעות כיום 750 יחידות דיור, בהן מתגוררים סטודנטים ישראלים לצד סטודנטים בינלאומיים.
למעלה מ-30 פרויקטים חברתיים לסיוע לקהילה פועלים באוניברסיטת רייכמן, חלקם קמו ביוזמה של סטודנטים, בשיתוף פעולה עם הנהלת האוניברסיטה.
תוכנית שוב"ל - שווה בלימודים
מטרת התוכנית לאפשר לבעלי מוגבלות שכלית ללמוד במסגרת אקדמית, להקנות להם תחושת מסוגלות ולקדם שוויון הזדמנויות.
התוכנית מנוהלת ומופעלת בהתנדבות על ידי סטודנטים מכל בתי הספר באוניברסיטה ובשיתוף עמותת אלווין ישראל.
הסטודנטים מתנדבים בפרויקט בשני מסלולים עיקריים: מסלול הדרכה והעברת תכנים אקדמיים ומעשיים במהלך המפגשים, ומסלול מנטורינג, הכולל ליווי אישי של המשתתפים וסיוע בתהליך הלמידה וההסתגלות לקמפוס.
התוכנית נוסדה על ידי דקאנט הסטודנטים על מנת לתת מענה לאתגרים העומדים בפני סטודנטים מהחברה הערבית, להקל על תהליך הכניסה והשילוב באקדמיה וליצור חוויה משמעותית ורחבה יותר עבור כל סטודנט על אף הפער הראשוני.
התוכנית מעניקה לסטודנטים כלים ומיומנויות במישור האקדמי והחברתי, באמצעות חונכים מלווים משנות לימוד מתקדמות.
התוכנית שואפת ליצור תחושת שייכות והזדמנויות לשילוב והצלחה באוניברסיטת רייכמן ובחברה הישראלית, ומסייעת לסטודנטים לרכוש מיומנויות, אסטרטגיות למידה וכלים נוספים.
התנדבות במרכזים חינוכיים-טיפוליים לפיתוח מסוגלות עצמית באמצעות ספורט אתגרי לנערים ולנערות עם קושי לימודי או חברתי בעיר הרצליה.